Title: ประกาศคณะกรรมการจัดรูปที่ดินจังหวัดสกลนคร ที่ 1/2535 เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลช้างมิ่ง อำเภอพรรณานิคมจังหวัดสกลนคร ตามพระราชกฤษฎีกากำหนดเขตที่ดินในท้องที่ตำบลพรรณา ตำบลช้างมิ่ง และตำบลไร่ อำเภอพรรณานิคม จังหวัดสกลนคร ให้เป็นเขตโครงการจัดรูปที่ดิน พ.ศ. 2528 คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ต่อไป

ประกาศคณะกรรมการจัดรูปที่ดินจังหวัดสกลนคร
ที่ ๑/๒๕๓๕
เรื่อง
การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกัน
ในท้องที่ตำบลช้างมิ่ง อำเภอพรรณานิคม
จังหวัดสกลนคร
ตามพระราชกฤษฎีกากำหนดเขตที่ดินในท้องที่ตำบล
พรรณา ตำบลช้างมิ่ง
และตำบลไร่ อำเภอพรรณานิคม จังหวัดสกลนคร
ให้เป็นเขตโครงการจัดรูปที่ดิน
พ.ศ. ๒๕๒๘ คงเป็นที่ดินอันเป็น
สาธารณสมบัติของแผ่นดินสำหรับพลเมืองใช้ร่วมกัน
ต่อไป[๑]

ตามที่ได้ประกาศใช้บังคับพระราชกฤษฎีกากำหนดเขตที่ดินในท้องที่ตำบลพรรณา
ตำบลช้างมิ่ง และตำบลไร่ อำเภอพรรณานิคม จังหวัดสกลนคร
ให้เป็นเขตโครงการจัดรูปที่ดิน พ.ศ. ๒๕๒๘
อันมีผลทำให้ที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน
ที่อยู่ในเขตโครงการจัดรูปที่ดินตามพระราชกฤษฎีกาดังกล่าว
ถูกถอนสภาพการเป็นสาธารณสมบัติของแผ่นดินและตกเป็นทรัพย์สินของกระทรวงเกษตรและสหกรณ์เพื่อใช้ในการจัดรูปที่ดิน
ตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗ บัดนี้
ทางราชการได้ดำเนินการจัดรูปที่ดินในเขตโครงการจัดรูปที่ดินตามพระราชกฤษฎีกาดังกล่าวเสร็จแล้ว
สมควรจัดให้ที่ดินตอนนั้น คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันต่อไป

ฉะนั้น
อาศัยอำนาจตามความในมาตรา ๔๓ (๑) แห่งพระราชบัญญัติจัดรูปที่ดินเพื่อเกษตรกรรม
พ.ศ. ๒๕๑๗
ประกอบกับมติคณะกรรมการจัดรูปที่ดินจังหวัดสกลนคร ในการประชุมครั้งที่ ๔/๒๕๓๑ วันที่ ๒๒ ธันวาคม ๒๕๓๑ ด้วยความเห็นชอบของคณะกรรมการจัดรูปที่ดินกลาง
ในการประชุมครั้งที่ ๑/๒๕๓๔ วันที่ ๑๗ มกราคม ๒๕๓๔
จึงประกาศให้ที่ดินที่ใช้เพาะเลี้ยงสัตว์น้ำประจำหมู่บ้าน หนองโดก ซึ่งมีเนื้อที่ประมาณ ๔๘๗ ไร่ ๒ งาน ๓๗ ตารางวา ในท้องที่ตำบลช้างมิ่ง
อำเภอพรรณานิคม จังหวัดสกลนคร ภายในแนวเขตตามแผนที่ท้ายประกาศนี้
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ต่อไป

ทั้งนี้
ตั้งแต่บัดนี้เป็นต้นไป

ประกาศ
ณ วันที่ ๓๑ กรกฎาคม ๒๕๓๕
สุพร  สุภสร
ผู้ว่าราชการจังหวัดสกลนคร
ประธานคณะกรรมการจัดรูปที่ดินจังหวัดสกลนคร

[เอกสารแนบท้าย]

๑.
แผนที่ท้ายประกาศคณะกรรมการจัดรูปที่ดินจังหวัดสกลนคร ที่ ๑/๒๕๓๕ เรื่อง การจัดให้ที่ดินซึ่งถูกถอนสภาพจากการเป็นสาธารณสมบัติของแผ่นดิน
สำหรับพลเมืองใช้ร่วมกันในท้องที่ตำบลช้างมิ่ง อำเภอพรรณนานิคม จังหวัดสกลนคร ตามพระราชกฤษฎีกากำหนดเขตที่ดินในท้องที่
ตำบลพรรณา ตำบลช้างมิ่ง และตำบลไร่ อำเภอพรรณานิคม จังหวัดสกลนคร จังหวัดขอนแก่น ให้เป็นเขตโครงการจัดรูปที่ดิน
พ.ศ. ๒๕๒๘
คงเป็นที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ต่อไป

(ดูข้อมูลจากภาพกฎหมาย)

พรพิมล/พิมพ์
๑๒ กันยายน
๒๕๔๖

พรพิมล/แก้ไข
๑๗
กันยายน ๒๕๔๖

ศิรวัชร์/ปรับปรุง
๒๐
กรกฎาคม ๒๕๖๐

[๑]
ราชกิจจานุเบกษา เล่ม ๑๐๙/ตอนที่ ๑๔๓/หน้า ๑๒๘๑๙/๑๐ พฤศจิกายน
๒๕๓๕